**EKONOMSKA I UPRAVNA ŠKOLA OSIJEK**

31000 Osijek, Trg Svetog Trojstva 4

312 Županija Osječko – baranjska, grad/općina Osijek

RKP 17683

Matični broj: 03374246

OIB: 90357123431

Razina: 31

Razdjel: 000

Šifra djelatnosti: 8532

**BILJEŠKE UZ FINANCIJSKE IZVJEŠTAJE ZA RAZDOBLJE**

**od 1.siječnja 2018. do 31.prosinca 2018.**

Ekonomska i upravna škola Osijek posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju i proračunskom računovodstvu.

**BILJEŠKE UZ BILANCU**

**Bilješka br. 1**

Školska ustanova nema iskazane podatke u bilanci koji se odnose na izvanbilančne zapise gdje se najčešće evidentiraju dana jamstva, kreditna pisma, hipoteke i slično te popis sudskih sporova u tijeku koje mogu postati obveza ili imovina, pa se obvezne bilješke na tablicama uz Bilancu ne iskazuju.

**Bilješka br. 2**

Zbog obveze prelaska na novi program za Osnovna sredstva u programu Riznice Osječko - baranjske županije, godišnjim popisom imovine usklađena su i evidentirana stvarna stanja na kontima dugotrajne imovine što zbog zastarjelosti prethodnog programa za osnovna sredstva nije bilo moguće. Povjerenstvo za popis imovine i obveza ustanovilo je da je određena oprema neupotrebljiva zbog starosti i dotrajalosti te je ravnatelj donio odluku o rashodovanju. Školska ustanova će dotrajalu opremu propisno zbrinuti.

Promjene su nastale na AOP 015 Uredska oprema i namještaj, AOP 016 Komunikacijska oprema, AOP 017 Oprema za održavanje i zaštitu.

**Bilješka br. 3**

AOP 233 Višak prihoda poslovanja i AOP 238 Manjak prihoda od nefinancijske imovine

Ostvaren je višak prihoda poslovanja u iznosu 114.183,28 kn te manjak prihoda od nefinancijske imovine u iznosu 89265,48 kn. Izvršena je propisana korekcija rezultata s datumom 31.12.2018. godine za nabavljenu nefinancijsku imovinu u ukupnom iznosu od 45.790,98 kn. Odnosi se na prihode iz nadležnog proračuna za financiranje rashoda za nabavu nefinancijske imovine i Kapitalne pomoći proračunskim korisnicima iz proračuna koji im nije nadležan.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka br. 4**

AOP 067 – Pomoći iz državnog proračuna temeljem prijenosa EU sredstava

Škola je nositelj EU projekta ''Abeceda pismenosti'' u partnerstvu sa Osnovnom školom Vladimir Becić iz Osijeka te tvrtkom Gauss. Projekt je odobren u iznosu 1.500.000,00 kn, te je škola u 2018. godini ostvarila troškove vezane uz projekt u iznosu 741.876,00 kn te u 2019. godini ulazi u zadnju godinu provođenja projekta.

**Bilješka br. 5**

AOP 124 – Prihodi od prodaje proizvoda i robe te pruženih usluga

Škola je 5. ožujka 2018. godine sklopila sa tvrtkom Spaz iz Zagreba, ugovor o iznajmljivanju prostora za aparate sa sokovima, kavom, grickalicama. Tvrtka školi plaća 500,00 kn po aparatu što iznosi 1.500,00 kn mjesečno. Do sada, škola nije imala takvih prihoda.

**Bilješka br. 6**

AOP 162 Službena putovanja i AOP 164 Stručno usavršavanje zaposlenika

odnose se na troškove stručnog usavršavanja koji su planirani EU projektom ''Abeceda pismenosti'' te Erasmus +.

**Bilješka br. 7**

AOP 176 – Usluge tekućeg i investicijskog održavanja

Ekonomska i upravna škola Osijek proslavila je u listopadu 2018. godine 125. godišnjicu postojanja. Organizacija nastave održava se u dvije zgrade koje su stare i dotrajale što iziskuje stalne popravke i renoviranja u skladu sa financijskim mogućnostima. U 2018 godini brušeni su parketi u pojedinim učionicama, te su obnovljeni učenički toaleti.

**Bilješka br. 8**

AOP 184 – Naknade troškova osobama izvan radnog odnosa

Škola je sklopila dva ugovora sa HZZ o primanju kandidata za stručno osposobljavanje u našoj školi. Primljena su dva pripravnika te se troškovi na navedenoj stavci odnose na troškove doprinosa i prijevoza za navedene zaposlenike.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Bilješka br. 9**

AOP 116 – Više srednjoškolsko obrazovanje iznosi 12.265.748,00 kn i jednak je iznosu na AOP 404 –Ukupnih rashoda u Izvještaju o prihodima i rashodima, primicima i izdacima.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Bilješka br. 10**

U 2018. godini nije bilo promjena u vrijednosti i obujmu imovine i obveza.

**BILJEŠKE UZ IZVJEŠTAJ O OBVEZAMA**

**Bilješka br. 11**

AOP 090 – Stanje nedospjelih obveza na kraju izvještajnog razdoblja

Ukupne nedospjele obveze iznose 1.028.235,00 kn i odnose se na:

* Obveze za zaposlene u iznosu 821.863,00 kn – plaća za prosinac 2018. godine koja se isplaćuje u siječnju 2019. godine
* Obveze za materijalne rashode koji se knjiže u siječnju 2019. godine, a odnose se na troškove za prosinac 2018. godine u iznosu 63.083,00 kn.
* Obveze za predujmove u iznosu 143.289,00 kn, neutrošena sredstva za EU projekt ''Abeceda pismenosti''

U Osijeku, 31. siječnja 2019.

Voditelj računovodstva Ravnateljica

Josipa Kuna, dipl.oec Lidija Žaper, prof.